146. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 27494/81 της 8/22 Ιαν. 1982 (ΦΕΚ Β΄ 21) (Διόρθ. Σφαλμ. στο ΦΕΚ Β΄ 101/3  Μαρτ. 1982) Για τις περιπτώσεις που γίνεται από υπηρεσία συγκοινωνιών επιθεώρηση οχήματος, χωρίς να εκδίδεται άδεια κυκλοφορίας, με προηγούμενη καταβολή τέλους επιθεώρησης. Έχοντας υπόψη τις διατάξεις του άθρθρ. 2 του Ν.Δ. 14/1973 «περί απογραφής, ταξινομήσεως, αντικαταστάσεως πινακίδων, διαδικασίας εκδόσεως αδειών κυκλοφορίας των αυτοκινήτων οχημάτων ως και της εισπράξεως των αντιστοίχων τελών», αποφασίζουμε: 1.Σε κάθε περίπτωση που γίνεται, από όργανα υπηρεσίας συγκοινωνιών, ολική ή μερική επιθεώρηση οχήματος, χωρίς στη συνέχεια για αυτό να εκδίδεται άδεια κυκλοφορίας, προκαταβάλλεται για το Δημόσιο το τέλος επιθεώρησης 100 δρχ., που ορίζεται στο άρθρ. 3 του Ν.Δ. 14/73 εφόσον η επιθεώρηση αυτή προβλέπεται να γίνει από τις διατάξεις που ισχύουν. Με την Σ/91227/448/20 Αυγ.-3 Σεπτ. 1986 (ΦΕΚ Β΄ 563) απόφ. Υπ. Οικον. και Μετ. και Επικοινωνιών αναπροσαρμόστηκε «το ποσό του τέλους που προβλέπεται από το άρθρ. 3 του Ν.Δ. 14/73 (ΦΕΚ Α΄ 73), (ανωτ. παρ. 1), για την επιθεώρηση των αυτ/των οχημάτων από τις Υπηρεσίες του Υπουργείου Μεταφορών και Επικοινωνιών χωρίς την έκδοση ή την ανανέωση της άδειας κυκλοφορίας αυτών, από 100 δραχμές σε 1000 δραχμές». 2.Το τέλος επιθεώρησης που αναφέρεται στη προηγούμενη παράγραφο δεν καταβάλλεται, όταν το όχημα επιθεωρείται από όργανα υπηρεσίας συγκοινωνιών, ύστερα από εντολή αστυνομικής αρχής ή άλλης υπηρεσίας ή από επιθυμία του κατόχου του οχήματος για να διαπιστωθεί στα καυσαέρια του οχήματος η περιεκτικότητα σε μονοξείδιο του άνθρακα (CO) (για τα βενζινοκίνητα οχήματα) ή το ποσοστό της εκπομπής αιθάλης (για τα πετρελαιοκίνητα οχήματα). 3.Καταργείται η απόφαση του Υπουργού Ναυτιλίας, Μεταφορών και Επικοινωνιών με αριθ. ΣΤ20900, από 20 Ιουλ. 1973 «περί καθορισμού των περιπτώσεων δι’ ας απαιτείται η καταβολή τελών επιθεωρήσεως των αυτοκινήτων οχημάτων» (ΦΕΚ 850/Β΄/23.7.1973). Σελ. 208,906(στ) Τεύχος -Σελ.  